สมัยสจวต

สมัยสจวต (Stuart period) เป็นสมัยของประวัติศาสตร์อังกฤษ ระหว่างปี ค.ศ. 1603 จนถึงปี ค.ศ. 1714 ตรงกับการครองราชย์ของกษัตริย์ราชวงศ์สจวต ซึ่งเป็นระยะเวลาระหว่างรัชสมัยของสมเด็จพระเจ้าเจมส์ที่ 1 หรือสมเด็จพระเจ้าเจมส์ที่ 6 แห่งสกอตแลนด์ และมาสิ้นสุดลงในรัชสมัยของสมเด็จพระราชินีนาถแอนน์เมื่อสมเด็จพระเจ้าจอร์จที่ 1แห่งราชวงศ์ฮาโนเวอร์ขึ้นครองราชย์ สมัยสจวตเป็นสมัยที่ต่อมาจากสมัยเอลิซาเบธ และตามด้วยสมัยจาโคเบียน สมัยสจวตเป็นสมัยของความขัดแย้งภายในราชอาณาจักรและศาสนา

**เหตุการณ์สำคัญ**

**สงครามกลางเมือง**
สงครามกลางเมืองอังกฤษเริ่มขึ้นในรัชสมัยของสมเด็จพระเจ้าชาร์ลส์ที่ 1 กษัตริย์องค์ที่สองของราชวงศ์สจวต ที่มาสิ้นสุดลงเมื่อพระองค์ทรงถูกปลงพระชนม์โดยฝ่ายรัฐสภาผู้ได้รับชัยชนะในปี ค.ศ. 1649 
หลังจากนั้นอังกฤษก็เข้าสู่สมัยไร้กษัตริย์ ระหว่างปี ค.ศ. 1649 จนถึงปี ค.ศ. 1660 ในช่วงนั้นอังกฤษก็ตกอยู่ภายใต้การนำของเจ้าผู้พิทักษ์โอลิเวอร์ ครอมเวลล์ ระหว่างปี ค.ศ. 1653 - ค.ศ. 1659 หลังจากการเสียชีวิตของครอมเวลล์แล้วเครือจักรภพแห่งอังกฤษก็เริ่มสลายตัวลง จนกระทั่งรัฐบาลต้องหันไปอัญเชิญสมเด็จพระเจ้าชาร์ลส์ที่ 2 พระราชโอรสของสมเด็จพระเจ้าชาร์ลส์ที่ 1 ผู้ไปลี้ภัยอยู่บนแผ่นดินใหญ่ยุโรปกลับมาครองราชย์ในเหตุการณ์ที่เรียกว่าการฟื้นฟูราชวงศ์อังกฤษ

**สงครามอังกฤษ-เนเธอร์แลนด์**
การต่อสู้เมื่อวันที่ 4 ค.ศ. 1666 ระหว่างราชนาวีอังกฤษและเนเธอร์แลนด์
สงครามอังกฤษ-เนเธอร์แลนด์เป็นสงครามต่อเนื่องที่เกิดขึ้นสามครั้งที่เป็นการต่อสู้ระหว่างอังกฤษและเนเธอร์แลนด์ระหว่าง ค.ศ. 1652 จนถึง ค.ศ. 1674 ความพ่ายแพ้ของพระเจ้าชาร์ลส์ที่ 2 ต่อเนเธอร์แลนด์ทำให้เนเธอร์แลนด์กลายมามีอำนาจอันแข็งแกร่งในการควบคุมเส้นทางการค้าทางเรือมาจนกระทั่งปี ค.ศ. 1713

**การคบคิดโพพพิช**
การคบคิดโพพพิช (ค.ศ. 1678) เป็นข่าวลือเกี่ยวกับการคบคิดของหมู่ผู้นับถือโรมันคาทอลิกที่จะปลงพระชนม์พระเจ้าชาร์ลส์ที่ 2 ที่เป็นผลที่ทำให้ประชาชนเกิดมีความรู้สึกเป็นปฏิปักษ์ต่อโรมันคาทอลิกอย่างรุนแรงไปทั่วราชอาณาจักรอังกฤษ ที่เป็นผลทำให้ผู้บริสุทธิ์ถูกสังหารไปราว 35 คน

**การปฏิวัติอันรุ่งโรจน์ของปี ค.ศ. 1688**
การปฏิวัติอันรุ่งโรจน์เกิดขึ้นในรัชสมัยของพระเจ้าเจมส์ที่ 2 ซึ่งเป็นการปฏิวัติอันไม่มีการเสียเลือดเนื้อ ที่เป็นผลให้เจ้าชายวิลเลียมแห่งออเรนจ์และพระชายาเจ้าหญิงแมรีได้ขึ้นครองราชบัลลังก์อังกฤษร่วมกัน แต่ก็มีฝ่ายที่เป็นปฏิปักษ์ในสกอตแลนด์ที่เป็นผลให้เกิดการสังหารหมู่ที่เกลนโค (Massacre of Glencoe)

**ลำดับเหตุการณ์**
;ค.ศ. 1603-ค.ศ. 1625:สมัยจาโคเบียน
;ค.ศ. 1625-ค.ศ. 1642:สมัยคาร์โลไลน์
;ค.ศ. 1642-ค.ศ. 1651:สงครามกลางเมืองอังกฤษ
;ค.ศ. 1651-ค.ศ. 1660 - สมัยไร้กษัตริย์อังกฤษ:เครือจักรภพแห่งอังกฤษ (ครั้งแรก) (ค.ศ. 1649 - ค.ศ. 1653)
รัฐผู้พิทักษ์ภายใต้โอลิเวอร์ ครอมเวลล์ (ค.ศ. 1653 - ค.ศ. 1658)
รัฐผู้พิทักษ์ภายใต้ริชาร์ด ครอมเวลล์ (ค.ศ. 1658 - ค.ศ. 1659)
เครือจักรภพแห่งอังกฤษ (ครั้งที่สอง) (ค.ศ. 1659 - ค.ศ. 1660)
;ค.ศ. 1660:การฟื้นฟูสมเด็จพระเจ้าชาร์ลส์ที่ 2
;ค.ศ. 1688:การปฏิวัติอันรุ่งโรจน์

**พระมหากษัตริย์**
ราชวงศ์สจวตมีพระมหากษัตริย์อังกฤษ 7 พระองค์ (นับรวมสมเด็จพระเจ้าวิลเลียมที่ 3 ซึ่งครองราชย์ร่วมกับสมเด็จพระราชินีนาถแมรีที่ 2 ด้วย) ที่ปกครองราชอาณาจักรอังกฤษ
*ราชวงศ์สจวตสมัยแรก
**สมเด็จพระเจ้าเจมส์ที่ 1 (ค.ศ. 1603 - ค.ศ. 1625)
**สมเด็จพระเจ้าชาร์ลส์ที่ 1 (ค.ศ. 1625 - ค.ศ. 1649)
*ราชวงศ์สจวตสมัยที่สอง
**สมเด็จพระเจ้าชาร์ลส์ที่ 2 (ค.ศ. 1660 - ค.ศ. 1685)
**สมเด็จพระเจ้าเจมส์ที่ 2 (ค.ศ. 1685 - ค.ศ. 1688)
**สมเด็จพระราชินีนาถแมรีที่ 2 (ค.ศ. 1689 - ค.ศ. 1702; ปกครองร่วมกับสมเด็จพระเจ้าวิลเลียมที่ 3 แห่งราชวงศ์ออเรนจ์-นาซอ)
**สมเด็จพระราชินีนาถแอนน์ (ค.ศ. 1702 - ค.ศ. 1714)

**อ้างอิง**

**ดูเพิ่ม **
 สมเด็จพระเจ้าเจมส์ที่ 1 - การปฏิวัติอันรุ่งโรจน์- การฟื้นฟูราชวงศ์อังกฤษ
สจวต

หมวดหมู่:ราชวงศ์สทิวเวิร์ต
หมวดหมู่:ราชาธิปไตยอังกฤษ